Kryeministri i Kosovës, Avdullah Hoti dhe presidenti i Serbisë, Aleksandar Vuçiq do të takohen më 4 shtator në Uashington, kanë konfirmuar për Radion Evropa e Lirë nga administrata amerikane.
Takimi, që fillimisht u caktua për 2 shtator, është shtyrë për 4 shtator, tha për REL, zëdhënësi i Këshillit për Siguri Kombëtare, John Ullyot.
"Këshilltari për Siguri Kombëtare, Robert O'Brein ka ftuar liderët e Kosovës dhe Serbisë në Uashington më 4 shtator. Bisedimet janë shtyrë për dy ditë, nga 2 shtatori kur ishin paraparë që të mbaheshin, për arsye të planifikimit", thuhet në përgjigje.
Ullyot thotë se Uashingtoni mirëpret bisedimet e 4 shtatorit, të cilat, sipas tij, do të kenë në fokus çështjet ekonomike.